yuta1984/honkoku-lines huggingface dataset:
筑波大学附属図書館
對治邪執論全
對治邪執論
雪窗宗崔述
原夫天文末有商客、從西夷恚哆俚夜国浪魔京来、
寄舩於豊後國、尋其舩路、從西海而向南方往、自南
方向北方而来于日本、故倭国人呼之為南蛮人、見
其舩中商客棹郎都二百餘人、其中見形服異于衆
人之人両個、一人名曰三跗乱志須古娑昆惠婁、一
人曰我須頗婁、称此二人曰頗姪連、此翻和尚、又有
一人伴者、名曰路連曽、是為由婁漫、此翻首座、此人
日本和州之産、本名曰了西、從薩州度浪魔学天主
教、而又来于日本、其宗旨名曰喜利志袒、於是路連
曽代頗姪説天主教、令人帰宗門者、凢百餘人、娑昆
惠婁為弘通宗旨、且留日本、我須頗婁為重遣頗姪
連數人、其明年還浪魔、然後娑昆惠婁終教国主帰
宗門、建立寺門、演説邪法、當于此時、帰入宗門者如
麻粟、其後歴三年、而頗姪連十一人乗商船来于肥
前国平戸嶋然後大村島原長崎天草筑前国博多
豊前国小倉摂州大坂山城伏見西京其他於在々
所々、説邪法而誹謗佛神、行布施以傾動男女、因之
帰其宗旨者、不可勝記、然後或擇門下生之有才能
人、或取出家人之無道眼者、与宝禄令渠偽聞釈門
名相、儒林初学、及神道祭祀之法、而後作由婁漫、令
渠説法、要𣃠此設虚妄手段、誑詑諸人、先不露自法
之理路、不謗佗宗之教門、只以布施愛語、令人懐其
恩惠、而後時々出軟言、潜讃自法、暗謗他宗、到其聴
法人之半信半◦信之時、告其人曰、請聴取喜利志袒
宗旨之勝劣、法門之根源、若我法不相應汝心、可守
汝本宗之旨、若又會得其宗本源、可帰我宗門、其人
曰、唯然、願樂欲聞、𣃠是号甚深秘法、堅鎖門戸、而不
令他人聞法理、潜説法要者一七箇日、先謂初日號
善知与談義、此翻他宗、然而排斥三教、罵倒諸神、就
中謗釈門者為甚切、所以者何、釈教説未来浮沈、其
影響以自法故、於謗佛法之中、又有巧見、南都六宗
不盛行于世、天台真言二宗専脩祈祷法、是故愚癡
男女、不聞其宗名言、不知其宗行相、何况拎所依經
論、所得見解乎、禅宗念佛宗日蓮宗、此三宗今盛行
于世、故男女貴賤、安名於某宗門者維多矣、依之諸
人聞其名相、而皆將謂佛法唯當来受樂之法矣、人
之知之、尽於是而巳、雖若易知、而實未易知者、
評曰、言喜利志袒者、是寸喜利志徒所立宗旨也、
求其来由、是寸須帰依釈氏、而学名相、自起邪見、
而作外道者必矣、其證具見佛家經論及喜利志
袒書矣、最勝王經曰、過去有王、名力尊幢、其王有
子、名曰妙幢受潅頂位、未人之頃、尓時父王告妙
幢言、有王法正論、名天主教法、我於昔時受潅頂
位而為國王、我之父王名智力尊幢、為我説是王
法正論、我依此論於二万歳、善治国土、我不曽憶
起一念心行於非法、乃至往昔諸天衆集在金剛
山、四王從坐起請問於大梵、々主最勝尊天中大
自在、願哀愍我等、為断諸疑惑、云何処人世而得
名為天、復以何因縁、號名曰天子、云何生人間、獨
得為人主云何在天上復得作天主、如是護世間、
問彼梵王巳、尓時梵天王即使為彼説護世、汝當
知為利有情、故問我治国法、我説應善聴、由先善
業、力生天得作王、若在於人中、統領為人主、諸天
共加護、然後入母胎、既至母胎中、諸天復守護、雖
生在人世、尊勝故名天、由緒天護持、亦得名天子、
三十三天主、分力助人王、及一切諸天亦資自在
力、徐滅諸非法悪業令不生、教有情修善、使得生
天上、乃至若入修善行、當得得生天上、若造悪業者、
死必堕三塗、乃至是故汝人王忘身弘正法、應尊
重法宝、由斯衆安樂、常當親正法、切徳自荘厳、眷
属▢歓喜、能遠離諸悪、以法化衆生、恒令得安穏、
令彼一切人修行於十善、率土常豊樂、國土得安
寧、又経曰、大梵天王授於太子時、取四海水潅太
子頂上、謂之潅頂位、倶舎論曰、大梵王於幼初時、
獨一而住、更無侍衛、發願言、云何當令諸餘有情、
生我同分、時極光浄天、從彼処没生為梵衆、梵王
纔發願、見有天生、故大梵王起如是想、我表能生
也、彼諸梵衆初見大梵威徳特尊天、又憶念知先